ddrg/super_eurlex huggingface dataset:
(2)

Ifølge artikel 39 i forordning (EU) nr. 1306/2013 begynder regnskabsåret for landbruget den 16. oktober i år »N–1« og slutter den 15. oktober i år »N«. Ved afslutningen af regnskaberne for regnskabsåret 2021 bør der derfor for at bringe regnskabsperioden for Den Europæiske Landbrugsfond for Udvikling af Landdistrikterne (ELFUL) i overensstemmelse med regnskabsperioden for Den Europæiske Garantifond for Landbruget (EGFL) tages hensyn til de udgifter, som medlemsstaterne har afholdt i perioden 16. oktober 2020-15. oktober 2021, jf. artikel 11, stk. 1, i Kommissionens gennemførelsesforordning (EU) nr. 908/2014 (2).
(11)

I henhold til artikel 54, stk. 3, i forordning (EU) nr. 1306/2013 kan medlemsstaterne i behørigt begrundede tilfælde beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen er større end det beløb, der skal inddrives, eller hvis inddrivelse ikke er mulig, fordi debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis beslutningen er truffet inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole, bæres de finansielle konsekvenser af den manglende inddrivelse fuldt ud af EU-budgettet. De beløb, for hvilke medlemsstaten har besluttet ikke at fortsætte inddrivelse, samt begrundelsen for beslutningen herom, fremgår af den oversigt, der er omhandlet i artikel 54, stk. 4, i nævnte forordning sammenholdt med artikel 102, stk. 1, første afsnit, litra c), nr. iv), i nævnte forordning. Sådanne beløb skal derfor ikke afholdes af de berørte medlemsstater, men skal finansieres over EU-budgettet.
(5)

Unionen og Georgien er blevet enige om at konsolidere deres partnerskab ved at nå til enighed om et sæt prioriteter for perioden 2021-2027 (»associeringsdagsordenen mellem EU og Georgien for 2021-2027«) for det fælles arbejde med henblik på at nå målene om politisk associering og økonomisk integration som fastsat i aftalen.
(3)

Ifølge aftalens artikel 247 er det muligt at opføre nye geografiske betegnelser på listen i aftalens bilag XVIII (»Beskyttede geografiske betegnelser«), efter at have afsluttet indsigelsesproceduren og efter afsluttet undersøgelse foretaget af de kompetente nationale eller regionale myndigheder i overensstemmelse med de relevante regler og procedurer for Associeringsrådet.
(13)

Der synes ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (7). For at sikre, at anvendelsen af produkter, der indeholder eller består af genetisk modificeret NK603 × T25 × DAS-40278-9-majs og dens underkombination T25 × DAS-40278-9, forbliver inden for rammerne af den tilladelse, der gives ved denne afgørelse, bør mærkningen af disse produkter, undtagen fødevarer og fødevareingredienser, indeholde en klar angivelse af, at de ikke er beregnet til dyrkning.
(2)

Netforvalteren forelagde oprindeligt Kommissionen et udkast til netpræstationsplan for den tredje referenceperiode (»RP3«) den 1. oktober 2019. På grund af de ændrede omstændigheder som følge af udbruddet af covid-19-pandemien, som indtraf efter forelæggelsen af udkastet til netpræstationsplan, afsluttede Kommissionen ikke vurderingen af nævnte plan. I henhold til de ekstraordinære foranstaltninger for RP3, som Kommissionen vedtog som reaktion på covid-19-pandemien, jf. Kommissionens gennemførelsesforordning (EU) 2020/1627 (2), skal netforvalteren senest den 1. oktober 2021 udarbejde et revideret udkast til netpræstationsplan for RP3 og forelægge det for Kommissionen.
(2)

Forhandlingerne med New Zealand er afsluttet, og aftalen mellem Den Europæiske Union og New Zealand i henhold til artikel XXVIII i den almindelige overenskomst om told og udenrigshandel (GATT) 1994 vedrørende ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (»aftalen«) blev paraferet den 20. december 2021.
(2)

Det Forenede Kongerige har haft mulighed for at anmode om, at der indledes en forligsprocedure. Denne mulighed er blevet udnyttet, og som afslutning herpå er der blevet udarbejdet rapporter, som Kommissionen har gennemgået.
(2)

Balkan Medical Task Force (BMTF) (Sanitetstaskforcen på Balkan) blev oprettet som et regionalt initiativ, der samler seks lande på Vestbalkan, dvs. Albanien, Bosnien-Hercegovina, Montenegro, Nordmakedonien, Serbien og Slovenien, med det sigte at yde en hurtig og effektiv indsats i katastroferamte lande eller regioner ved at anvende de deltagende nationers allerede eksisterende militære sanitetskapaciteter. Hver af de seks deltagende nationer varetager på skift rollen som »rammenation« for to år ad gangen. Nordmakedonien har denne rolle i perioden fra juni 2020 til juni 2022. I andet halvår af 2021 indførte organisationen nye interne regler, der giver mulighed for længere tids deployering til støtte for missioner og operationer, herunder som del af missioner og operationer under den fælles sikkerheds- og forsvarspolitik (FSFP) uden for Vestbalkan.
(3)

I et bilag findes der yderligere oplysninger om emnet, målene og baggrunden for det foreslåede europæiske borgerinitiativ. Initiativtagerne hævder, at den lovbestemte mindsteløn i mange medlemsstater kun udgør en lille procentdel af den løn, der muliggør et eksistensminimum, og at den lovbestemte mindsteløn i vigtige tøjproducerende lande uden for Unionen i gennemsnit er mindre end 50 % af, hvad der er nødvendigt for at finansiere et grundlæggende anstændigt liv. I den forbindelse henviser de til verdenserklæringen om menneskerettigheder og artikel 7 i den internationale konvention om økonomiske, sociale og kulturelle rettigheder, som omfatter retten til en løn, der som minimum giver arbejdstagere og deres familier en anstændig tilværelse. Initiativtagerne anfører, at det derfor vil bidrage til at nå målene i 2030-dagsordenen for bæredygtig udvikling (2) at tage fat på lønninger i beklædnings- og fodtøjssektoren, især udryddelse af fattigdom, ligestilling mellem kønnene, anstændigt arbejde og bæredygtig produktion og bæredygtigt forbrug. Initiativtagerne understreger også, at hvis der gøres noget ved lave lønninger, vil det tackle en af de vigtigste drivkræfter bag børnearbejde i overensstemmelse med Kommissionens tilsagn om at afskaffe børnearbejde, hvilket ifølge Kommissionen skal være forrest i alle relevante politikområder. De berørte virksomheder bør pålægges at følge og oplyse om udviklingen af de afbødende foranstaltninger, der træffes som led i deres due diligence-proces. Initiativtagerne anfører, at Kommissionen kan anbefale passende og legitime metoder til fastsættelse af lønninger, der muliggør et eksistensminimum, som derefter kan tages i betragtning i forbindelse med lønforhandlinger i sektoren. Initiativtagerne opfordrer også til lovgivning for at tackle urimelig handelspraksis i denne sektor på grundlag af Europa-Parlamentets og Rådets direktiv (EU) 2019/633 (3).
I Chile er en »ækvivalent CCP fra et tredjeland« i henhold til cirkulære nr. 2.311 af 2022 en CCP, der driver virksomhed i en jurisdiktion, hvor CMF har konstateret overholdelse af PFMI'erne i alt væsentligt, som er underlagt effektivt tilsyn, og med hvilken der findes en samarbejdsordning mellem tredjelandets tilsynsmyndighed og CMF. CCP'er fra tredjelande, som CMF har anerkendt som ækvivalente, indgår i et offentligt register, der gennemgås mindst én gang om året med henblik på at kontrollere overholdelsen af PFMI'erne. CCP'er fra tredjelande, som CMF ikke har anerkendt som ækvivalente CCP'er fra tredjelande, kan også levere clearingydelser til chilenske banker. Men hvor chilenske bankers eksponeringer over for ækvivalente CCP'er fra tredjelande er omfattet af en privilegeret kapitalbehandling i overensstemmelse med cirkulære nr. 2.311, pålægges eksponeringer over for CCP'er fra tredjelande, som ikke betragtes som ækvivalente, en strafferisikovægt på 1 250 %. I praksis er så høj en risikovægt for ikke-ækvivalente CCP'er fra tredjelande prohibitiv, og meget få chilenske banker, om nogen overhovedet, kan forventes at cleare hos ikke-ækvivalente CCP'er fra tredjelande. Hvis chilenske banker alligevel skulle beslutte at cleare hos en ikke-ækvivalent CCP fra et tredjeland, ville den høje risikovægt desuden mindske eventuelle risici i forbindelse med dens eksponeringer. I betragtning af den kapitalbehandling, der gælder for eksponeringer over for ikke-ækvivalente CCP'er i henhold til cirkulære nr. 2.311, kan den chilenske ordning anses for at udgøre et effektivt ækvivalent system for anerkendelse af CCP'er fra tredjelande.
(3)

Vurderingen af, hvorvidt de retlige og tilsynsmæssige rammer i Indonesien er ækvivalente med Unionens, bør derfor ikke kun baseres på en sammenlignende analyse af de retligt bindende krav, der gælder for CCP'er i Indonesien, der er under tilsyn af Indonesiens myndighed for finansielle tjenesteydelser, Otoritas Jasa Keuangan (»OJK«), men også på en vurdering af resultatet af disse krav. Kommissionen bør ligeledes vurdere, om disse krav er tilstrækkelige til at mindske de risici, som clearingmedlemmer og markedspladser, der er etableret i Unionen, kan blive udsat for, under hensyntagen til størrelsen af det finansielle marked, hvor CCP'er fra Indonesien driver virksomhed. For at opnå et ækvivalent risikobegrænsende resultat skal der stilles strengere risikobegrænsende krav til CCP'er, der udfører deres aktiviteter i større finansielle markeder, som er forbundet med et højere risikoniveau, end til CCP'er, der udfører deres aktiviteter i mindre finansielle markeder, som er forbundet med et lavere risikoniveau.
(19)

De retlige og tilsynsmæssige rammer, der gælder for CCP'er, der er meddelt tilladelse i Malaysia, bør regelmæssigt gennemgås. Denne regelmæssige gennemgang berører ikke Kommissionens beføjelse til at foretage en særlig gennemgang på et hvilket som helst tidspunkt, hvis en relevant udvikling nødvendiggør, at Kommissionen revurderer den ækvivalens, der er indrømmet ved denne afgørelse. På grundlag af de resultater, der måtte fremgå af en regelmæssig eller særlig gennemgang, kan Kommissionen på et hvilket som helst tidspunkt beslutte at ændre eller ophæve nærværende afgørelse, navnlig hvis udviklingen berører de betingelser, som danner grundlag for vedtagelsen heraf.
(5)

Den nye procedure for indstilling og udpegelse, der blev introduceret ved forordning (EU) 2019/1381, kræver, at bestyrelsen for EFSA også omfatter fire medlemmer og fire suppleanter med stemmeret som repræsentanter for civilsamfundet og interesser i fødevarekæden, dvs. et medlem og en suppleant fra forbrugerorganisationer, et medlem og en suppleant fra ikkestatslige organisationer på miljøområdet, et medlem og en suppleant fra landbrugsorganisationer og et medlem og en suppleant fra brancheorganisationer.
5)

Samtidig med at konventionen sikrer et højt niveau af beskyttelse af menneskerettighederne og de grundlæggende frihedsrettigheder, tjener den som et effektivt instrument for retshåndhævende og judicielle myndigheder i forbindelse med den globale bekæmpelse af cyberkriminalitet og har til formål at fremme og styrke foranstaltninger til at forebygge og bekæmpe cyberkriminalitet mere effektivt, til også at fremme og lette det internationale samarbejde, til at sikre et højt beskyttelsesniveau for ofres rettigheder og til at støtte kapacitetsopbygning og teknisk bistand i forbindelse med bekæmpelsen af cyberkriminalitet.
RÅDETS AFGØRELSE (EU) 2022/896

af 2. juni 2022

om udnævnelse af et medlem og en suppleant til bestyrelsen for Det Europæiske Arbejdsmiljøagentur (EU-OSHA) for Rumænien

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2019/126 af 16. januar 2019 om oprettelse af Det Europæiske Arbejdsmiljøagentur (EU-OSHA) og om ophævelse af Rådets forordning (EF) nr. 2062/94 (1), særlig artikel 4,

under henvisning til den kandidatliste, som medlemsstaternes regeringer og arbejdstagernes og arbejdsgivernes organisationer har forelagt Rådet,

under henvisning til listerne over medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen, og

ud fra følgende betragtninger:

(1) Ved afgørelse af 9. april 2019 (2) udnævnte Rådet medlemmer af og suppleanter til bestyrelsen for Det Europæiske Arbejdsmiljøagentur for perioden fra den 1. april 2019 til den 31. marts 2023.

(2) Arbejdsgiverorganisationen BusinessEurope har foretaget to indstillinger til to pladser, der skal besættes for Rumænien —

VEDTAGET DENNE AFGØRELSE:

Artikel 1 Følgende personer udnævnes til medlem og til suppleant til bestyrelsen for Det Europæiske Arbejdsmiljøagentur for perioden indtil den 31. marts 2023: ARBEJDSGIVERREPRÆSENTANTER Land Medlem Suppleant Rumænien Marius OLARIU Victorița Mihaela GRIGORE

Artikel 2 Denne afgørelse træder i kraft på dagen for vedtagelsen.

Udfærdiget i Luxembourg, den 2. juni 2022. På Rådets vegne A. DE MONTCHALIN Formand

(1) EUT L 30 af 31.1.2019, s. 58.

(2) Rådets afgørelse af 9. april 2019 om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur (EU-OSHA) (EUT C 135 af 11.4.2019, s. 7).
(7)

Aftalen er i overensstemmelse med artikel 16, stk. 2, i forordning (EU) 2021/695, som kræver, at tredjelandes associering med Horisont Europa-programmet i henhold til nævnte forordnings artikel 16, stk. 1, litra d), er i overensstemmelse med de betingelser, der er fastsat i en aftale om et sådant lands eller territoriums deltagelse i EU-programmer, forudsat at aftalen: sikrer en rimelig balance for så vidt angår bidrag fra og fordele for det tredjeland, som deltager i EU-programmerne; fastsætter betingelserne for deltagelse i EU-programmerne, herunder beregningen af finansielle bidrag til de enkelte programmer, og deres administrationsomkostninger; ikke tildeler tredjelandet nogen beslutningskompetence med hensyn til EU-programmet; og garanterer Unionen ret til at sikre en forsvarlig økonomisk forvaltning og til at beskytte sine finansielle interesser.
(3)

Tyskland vurderer, at det biocidholdige produkt ikke opfylder betingelserne i artikel 19, stk. 1, litra d), i forordning (EU) nr. 528/2012, eftersom der ikke foreligger konklusioner om det biocidholdige produkts klassificering med hensyn til visse fysiske farer og sikkerhedsegenskaber, navnlig hvorvidt det biocidholdige produkt er at betragte som et brandfarligt fast stof, et selvreaktivt stof eller en selvreaktiv blanding, et selvopvarmende stof eller en selvopvarmende blanding, et stof eller en blanding, som ved kontakt med vand afgiver brandfarlige gasser, samt relativ selvantændelsestemperatur for faste stoffer, som indgår i basisdatasættet i henhold til afsnit 1, punkt 4, i bilag III til forordning (EU) nr. 528/2012, og derfor kan disse datakrav ikke udelades, medmindre tilpasning er mulig i overensstemmelse med bilag IV til nævnte forordning.
(5)

Bilag B til Kommissionens delegerede forordning (EU) 2015/2446 (3) og bilag B til Kommissionens gennemførelsesforordning (EU) 2015/2447 (4) er blevet ændret ved henholdsvis Kommissionens delegerede forordning (EU) 2021/234 (5) og Kommissionens gennemførelsesforordning (EU) 2021/235 (6). Disse bilag fastlægger de fælles datakrav, formater og koder for forsendelsesangivelsen med henblik på bedre harmonisering af de fælles dataelementer for lagring af oplysninger og for udveksling af dem mellem toldmyndighederne og mellem toldmyndighederne og de økonomiske operatører. Disse ændringer var nødvendige for at sikre interoperabiliteten mellem de elektroniske toldsystemer, der anvendes til de forskellige former for angivelser og meddelelser. Derfor bør tillæg IIIa til konventionen, som afspejler bilag B til den delegerede forordning (EU) 2015/2446 og bilag B til gennemførelsesforordning (EU) 2015/2447, ændres i overensstemmelse hermed.
(2)

Ved brev registreret i Kommissionen den 23. november 2021 anmodede Tjekkiet om tilladelse til at indføre en særlig foranstaltning, der fraviger artikel 287, nr. 7), i direktiv 2006/112/EF og derved åbner mulighed for at momsfritage afgiftspligtige personer, hvis årlige omsætning højst er lig med modværdien i national valuta af 85 000 EUR beregnet på grundlag af kursen på dagen for landets tiltrædelse (»den særlige foranstaltning«). Den særlige foranstaltning vil finde anvendelse indtil den 31. december 2024, som er fristen for medlemsstaternes gennemførelse af Rådets direktiv (EU) 2020/285 (2). Det følger af nævnte direktiv, at medlemsstaterne fra den 1. januar 2025 vil kunne momsfritage levering af varer og ydelser, der foretages af afgiftspligtige personer, hvis årlige omsætning i en given medlemsstat ikke overstiger 85 000 EUR eller modværdien i national valuta.
(2)

I henhold til artikel 35, stk. 2, i forordning (EU) nr. 528/2012 forelagde Frankrig den 9. marts 2020 koordinationsgruppen en indsigelse og fremførte, at de betingelser for godkendelse, som Tyskland har fastsat, ikke sikrer, at det biocidholdige produkt opfylder kriteriet i nævnte forordnings artikel 19, stk. 1, litra b), nr. iii). Frankrig vurderer, at for at sikre en sikker håndtering af det biocidholdige produkt, kræves det, at der ved påføring ved manuel dypning og automatiseret sprøjtning bæres personlige værnemidler bestående af kemisk resistente beskyttelseshandsker i overensstemmelse med kravene i den europæiske standard EN 374 (handskematerialet skal angives af godkendelsesindehaveren i produktdatabladet) og beskyttelsesdragt af som minimum type 6, jf. den europæiske standard EN 13034, at der ved påføring ved automatiseret dypning bæres personlige værnemidler bestående af kemisk resistente beskyttelseshandsker i overensstemmelse med kravene i den europæiske standard EN 374 (handskematerialet skal angives af godkendelsesindehaveren i produktdatabladet), og at der ved efterfølgende manuel behandling af det nyligt behandlede træ bæres kemisk resistente beskyttelseshandsker i overensstemmelse med kravene i den europæiske standard EN 374. Anvendelsen af tekniske og organisatoriske foranstaltninger i henhold til Rådets direktiv 98/24/EF (2) som en mulig erstatning for at bære personlige værnemidler sikrer ifølge Frankrig ikke tilstrækkelig beskyttelse, hvis disse foranstaltninger ikke specificeres og evalueres i vurderingen af det biocidholdige produkt.
(2)

For at imødekomme den hastigt voksende passagerefterspørgsel efter jernbanetjenester, der drives med de nuværende togsæt, planlægger IÉ-RU at opnå yderligere kapacitet ved at udvide en række af de eksisterende togsæt i fast oprangering med en eller to vogne. Med henblik herpå har IÉ-RU en rammeaftale med fabrikanten Mitsui om levering af de supplerende mellemvogne (»B2«-mellemvogne), som er nødvendige for at udvide de eksisterende togsæt (faste »B1«-oprangeringer).
(7)

Ved brev af 16. februar 2022 og 7. marts 2022 meddelte Tyskland ændringer af sin nationale tildelingstabel. Anlæg DE-485, DE-486, DE-202664, DE-202665 og DE-202667 er fusioneret med anlæg DE-410. Aktiviteterne er fusioneret under anlæg DE-410, mens fuldt driftsophør er rapporteret under anlæg DE-485, DE-486, DE-202664, DE-202665 og DE-202667. Der blev opdaget fejl i beregningen af det historiske aktivitetsniveau for delinstallationer til henholdsvis anlæg DE-460 og DE-461, som er blevet korrigeret. Perimeteren i drivhusgasemissionstilladelsen for anlæg DE-1726 er ændret, hvilket har ført til en stigning i aktivitetsniveauet for anlæggets delinstallation. Elektricitetsgeneratorstatussen for anlæg DE-1126 er blevet korrigeret til elektricitetsgenerator. Faktoren for udveksling af elektrisk energi for anlæg DE-3597 er blevet korrigeret.
(5)

Den kroatiske regering har indstillet følgende repræsentanter for regionale eller lokale myndigheder, der er valgt til en regional eller lokal myndighed, som medlemmer af Regionsudvalget for den resterende del af mandatperioden, dvs. indtil den 25. januar 2025: Igor ANDROVIĆ, župan, Virovitičko-podravska županija (præfekt, Virovitica-Podravina-distrikt), Joško KLISOVIĆ, predsjednik skupštine, Grad Zagreb (formand for byrådet, Zagreb by), og Marko VEŠLIGAJ, gradonačelnik, Grad Pregrada (borgmester, Pregrada by).
(5)

Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Natalina CEA som missionschef for EUBAM Libya fra den 1. juli 2022 til den 30. juni 2023 —
(3)

Endvidere kan enhver part i CITES i henhold til CITES' artikel XVI forelægge CITES-sekretariatet en liste over arter til optagelse i tillæg III til CITES, som denne part angiver er underkastet regulering inden for dens jurisdiktion med det formål at undgå eller begrænse udnyttelse, og i forbindelse med hvilke der er behov for medvirken fra andre parter ved kontrol med handelen hermed.
(7)

I drøftelserne med medlemsstaternes repræsentanter i Det Stående Udvalg for Biocidholdige Produkter blev det vurderet, at evalueringen var blevet udarbejdet i overensstemmelse med realistiske værst tænkelige forhold, og at en begrænsning af antallet af behandlingscyklusser af træ til to gange om dagen pr. operatør ikke ville udgøre en egnet risikobegrænsende foranstaltning, hvorved de konstaterede risici for menneskers sundhed kunne nedbringes til et acceptabelt niveau, på grund af vanskeligheder hvad angår håndhævelse og kontrol.
(1)

Proceduren for anerkendelse af centrale modparter (»CCP'er«), der er etableret i tredjelande, jf. artikel 25 i forordning (EU) nr. 648/2012, har til formål at gøre det muligt for CCP'er, der er etableret i og er meddelt tilladelse i tredjelande, hvis reguleringsmæssige standarder er ækvivalente med dem, der er fastsat i nævnte forordning, at levere clearingydelser til clearingmedlemmer eller handelspladser, der er etableret i Unionen. Denne anerkendelsesprocedure og den dertil knyttede ækvivalensafgørelse bidrager dermed til at realisere det overordnede mål i forordning (EU) nr. 648/2012 om at begrænse den systemiske risiko ved at udvide brugen af sikre og solide CCP'er til at cleare over-the-counter (»OTC«)-derivataftaler, herunder når disse CCP'er er etableret i og er meddelt tilladelse i et tredjeland.